Source: http://suceava-press.blogspot.com/2007_10_02_archive.html?widgetType=BlogArchive&widgetId=BlogArchive1&action=toggle&dir=open&toggle=DAILY-1234389600000&toggleopen=DAILY-1191272400000
Timestamp: 2020-07-13 18:25:40+00:00

Document:
Suceava Press: 10/02/07
Purici in Primarie
SUCEAVA. Birourile Primariei Suceava si incaperile de la subsol au fost stropite cu subtante chimice, dupa ce functionarii s-au plans ca sunt purici in cladire.
Angajatii Primariei au aratat cu degetul spre beneficiarii de ajutoare sociale, care au venit sa-si încaseze banii din alocatiile lunare sau ajutoarele pentru caldura.
„Ne-am confruntat cu o situatie deosebita, astfel încat s-a mers cu dezinsectia din birou în birou, de sus si pana la subsol“, a spus Vasile Moscal, administratorul sediului Primariei.
Afacere cu tigari cu canabis printre tinerii dintr-un cartier sucevean
Un tanar din Suceava a fost trimis in judecata, zilele trecute, fiind acuzat ca le procura si vindea prietenilor din cartier tigari cu canabis.
Anchetatorii au aflat initial ca atat Andrei Bogdan, de 20 de ani, cat si grupul sau de prieteni, toti din cartierul sucevean Obcini, se ocupa cu traficul si consumul de droguri.
In gasca tinerilor a intrat si un politist sub acoperire, care a reusit sa le castige increderea si sa cumpere tutun amestecat cu canabis. Politistii au reusit chiar sa filmeze, cu autorizarea instantelor, una dintre tranzactii.
Inregistrarile video il surprind pe Bogdan in timp ce-i vinde politistului sub acoperire 1,3 grame de cannabis, sub forma a doua tigari. O astfel de tigara ajungea la 30, chiar 40 de lei. Dupa ce a primit banii, traficantul i-a bagat in buzunar si a disparut intr-o scara de bloc.
In fata procurorilor, Bogdan a negat ca ar fi implicat in traficul de droguri, desi i s-au aratat probele. Cum ceilalti tineri nu au fost gasiti cu strupefiante asupra lor, procurorii au fost nevoiti sa-i scoata de sub acuzare. Totusi, reteaua este in continuare monitorizata de oamenii legii.
Fortral luat cu retete falsificate
Si secretarul scolii generale din comuna Sucevita, Sorin Jolobai, de 40 de ani, a ajuns pe mana judecatorilor din cauza stupefiantelor. El este acuzat ca a falsificat 14 retete pentru a-si procura ilegal din farmacii 80 de fiole de fortral, substanta inscrisa in categoria drogurilor de risc. Barbatul isi injecta subtanta de trei ori pe zi, marturisindu-le procurorilor ca facea acest lucru pentru a se trata de depresie.
Jandarmii fac si spun lucruri trasnite
Din ciclul, jandarmii fac si spun lucruri trasnite, iti povestesc ce mi s-a intamplat ieri. Ca spre exemplu, am vrut sa vad si eu cum isi rup ciolanele echipele din Liga a patra pentru a putea accede la barajul pentru promovarea in Liga a treia. Asa ca m-am prezentat ca orice spectator la poarta stadionului “Areni”, unde, ce sa spun, era inghesuiala mare. De jandarmi. Primul caruia i-am ajuns in fata m-a pipait cu pasiune, desi nu arat eu prea bine, dupa care m-a intrebat : “Sunteti fumator?” Am raspuns cu “Da”. “Aveti si bricheta?” , continua aparatorul legii. ”Bineinteles”, raspund. “ In cazul asta trebuie s-o lasati aici”, ma previne acelasi personaj. Intreb si eu, ca prostu, “ Pai cu ce-mi mai aprind tigara, in cazul asta?” . Raspunsul vine prompt: “ Va luati un chibrit” , desi nu am vazut pe nimeni care sa comercializeze asa ceva la poarta stadionului. Pana sa ma dezmeticesc, un alt jandar, imi smulge bricheta din mana si o arunca intr-o cutie de carton, alaturi de alte cateva zeci de brichete. M-a consolez cu ideea si intreb din nou: “Dar cum imi voi recupera bricheta”. Individul care mi-a smuls-o din mana imi raspunde cu nonsalanta: “ La iesire, daca o mai gasiti”. Bravos natiune, bravos dragi jandarmi ai patriei. Cu alte cuvinte, puteam sa intru cu orice alt obiect contondent, ca aveam la mine si un manunchi de chei si telefonul si vreo doua pixuri, astea din urma cantarind cat obiectul cu care aprind iarba dracului, dar marea problema era colecta de brichete. La meciurile ce se vor mai desfasura pe “Areni”, astept sa vad cum vor fi oprite la poarta chiar si carjele alora care sufera de anumite probleme de sanatate ca sunt mult mai periculoase daca se enerveaza vreunul.
Rabie în comuna Şaru Dornei
Direcţia Sanitar Veterinară Suceava a anunţat că la sfârşitul săptămânii trecute, a fost depistat un caz de rabie la o bovină din gospodăria unui localnic din Saru Dornei Potrivit unui comunicat al DSV Suceava, bovina a prezentat semne clinice specifice rabiei si in final a murit. Mai mult, proprietarul acesteia, Danea Mihai, a intrat în contact cu bovina în cauză, existând astfel posibilitatea transmiterii rabiei.Au fost sesizate Autoritatea de Sănătate Publică Suceava care va lua măsura de vaccinare antirabică a tuturor persoanelor care au luat contact cu bovina respectivă, AJVPS Suceava şi Direcţia Silvică Suceava, instituţii care vor lua măsuri privind reducerea numărului mare de carnivore sălbatice transmiţători ai bolii, respectiv vulpile, de pe raza întregului judeţ. DSV Suceava a dispus incinerarea cadavrului bovinei, dezinfecţia exploataţiei, vaccinarea antirabică a tuturor animalelor receptive din focar, catagrafierea şi vaccinarea de necesitate a tuturor câinilor şi pisicilor din focar, şi din zona de protecţie antiepizootică
Vasile Lupu îl reclamă pe Orest Onofrei la DNA
Departamentul Naţional Anticorupţie ar putea verifica modul în care s-a soluţionat o cerere de retrocedare pentru o suprafaţă de pădure de 825,48 hectare, evaluată la aproximativ două milioane de euro. Suprafaţa de pădure respectivă este situată pe raza comunei Cârlibaba, şi este revendicată de nu mai puţin de cinci persoane, care se consideră moştenitorii de drept ai acestei proprietăţi. Avocatul Vasile Lupu, care reprezintă interesele uneia dintre aceste persoane, a anunţat în cursul zilei de ieri, că va solicita Departamentului Naţional Anticorupţie să verifice modul în care Comisia Judeţeană de Fond Funciar Suceava, condusă de prefectul Orest Onofrei, a atribuit această suprafaţă de teren către o persoană, Victor Rondolean, care nu ar fi avut dreptul să o primească. „Din informaţiile şi documentele pe care le voi pune la dispoziţia DNA, inventatul proprietar de păduri nu avea calitatea de moştenitor. Şi chiar dacă s-a sesizat acest aspect în comisia judeţeană de fond funciar, pentru membrii acesteia au contat alte criterii, pe care le aşteptăm să fie identificate”, a spus avocatul Vasile Lupu. Potrivit informaţiilor prezentate de acesta Victor Rondolean nu ar fi avut dreptul să primească cele 825 hectare de pădure deoarece nu are calitatea succesorală după persoana pe care ar moşteni-o. Vasile Lupu a explicat că membrii comisiei judeţene de fond funciar nu au luat în considerare faptul că o rudă al cărei moştenitor se pretinde Rondolean, a semnat un document prin care renunţă la dreptul de succesiune după soţia sa pentru suprafaţa de pădure în cauză.
„Întreaga avere a ajuns pe mâna unui fals moştenitor şi vrem să se facă lumină în acest caz. Şi nu înţelegem de ce juriştii Prefecturii Suceava nu au luat în considerare un document autentificat la un cabinet notarial, prin care ruda lui Victor Rondolean a renunţat la dreptul de succesiune”, a mai spus Vasile Lupu. Prefectul judeţului Suceava, Orest Onofrei, ne-a declarat că problemele semnalate de avocatul Vasile Lupu au intrat deja în atenţia DNA, la solicitarea unora dintre cei care revendică cele 825 hectare de pădure. Onofrei a explicat că această suprafaţă este solicitată de cinci persoane, dintre care nu toţi au reuşit să facă dovada că sunt moştenitorii fostului proprietar. „Domnul Lupu este cel care apără interesele unei persoane care a revendicat pădure doar pe motiv că are numele fostului proprietar. Însă în afară de acest detaliu, acea persoană nu a reuşit să dovedească cu documente că este moştenitorul pădurii”, a declarat Onofrei. El i-a transmis avocatului Vasile Lupu, că problemele legate de dobândirea acestei suprafeţe de tern au fost anchetate de DNA, la solicitarea unei persoane, Rodica Marian, care l-a rândul ei se consideră îndreptăţită să primească pădurea.
Fotbal, Liga a IV-a - Homneac marchează o „dublă” pentru satelit - FC Cetatea II Suceava Arbore – Bradul Putna 5 – 2 (3 – 2)
FC Cetatea II Suceava Arbore – Bradul Putna 5 – 2 (3 – 2)
A fost un meci echilibrat în prima repriză, când oaspeţii au condus cu 2-1. În partea a doua a jocului, cei de la Bradul nu au mai făcut faţă forcingului gazdelor care s-au impus la trei goluri diferenţă. După acest succes Cetatea II a revenit pe primul loc al clasamentului. Au evoluat formaţiile:
Cetatea II: Constantin – Răzlog, Cerlincă, Apetri, Tomaz Donizete, Homneac, Ov. Ciobanu, Martinescu, Scutelnicu, Turliuc, Dovalciuc. Au mai intrat: Ignătescu, Crişu şi Florescu.
Bradul: Zubaş – Puha, Ţugui, Luca, Isopescu, Romega, Bîru, Busuioc, Georgescu, Ionesi, Ţurcanu. Au mai evoluat: Andriescu, Creţan şi Cenuşă.
Golurile au fost marcate de Homneac (16, 32), Dovalciuc (34, 70), Răzlog (81) pentru Cetatea II, respectiv Puha (18) şi Romega (27).
Partida a fost bine arbitrată de Vasile Tacu din Suceava. (M.M.)
Derbi câştigat de feroviarii suceveni
Rapid CFR Suceava – CS Gura Humorului 1 – 0 (0 – 0)
A fost un meci deosebit de echilibrat în care ambele echipe a prezentat cele mai bune garnituri. Multe ocazii de gol la fiecare poartă dar în final s-au impus ceferiştii prin reuşita lui Lucian Burlacu în minutul 84.
Rapid CFR: Pascal – Sevaciuc, M. Ciobanu, V. Murariu, C. Munteanu, Spătar, Romaniuc, Stamate, Burlacu, Bejinariu, Turineac. Au mai jucat: Hulubă, Grigorean, Pînzaru şi Răuţ.
Gura Humorului: Negrea – Grosu, Neagoe, Piticariu, Beleca, Gafiţa, Bernic, Tanasă, Ioniţă, Cocar, Căinari. Au mai intrat: Macovei, Obreja, Morari. (M.M.)
Trei puncte mari pentru dorneni
Zimbrul Siret – Dorna Vatra Dornei 1 – 3 (0 – 1)
S-au întâlnit două echipe care practică acelaşi stil de joc şi care sunt alcătuite din jucători experimentaţi la care primează tehnicitatea. Deşi au aliniat cea mai bună formaţie, gazdele n-au reuşit să facă faţă ritmului impus de echipa lui Iliuţă Groza, în care s-au remarcat Szekely, Iuga, D. Bostan şi Vizitiu. Au jucat formaţiile:
Zimbrul: Bejenariu – Herman, Zus, Melniciuc, Popoiu, Platon, Tcaci, Olaru, Tarlan, Luchian, Pîrlog. Au mai intrat: Tcaciuc, Harasemiuc, Maftei şi Şoiman.
Dorna: Brandabura – Szekely, Iuga, Melinte, Boancheş, Atofanei, Vizitiu, Tifui, Nemeş, D. Bostan, Kasper. Au mai intrat: Stan şi I. Groza.
Golurile au fost înscrise de Luchian (68) respectiv Kasper (28), D. Bostan (58, 66).
Partida a fost bine arbitrată de suceveanul Cătălin Ariciuc. (M.M.)
Hattrick-ul lui Bodîrlău a fost decisiv
Bucovina Bădeuţi – Avîntul Todireşti 3 – 0 (1 – 0)
Au învins „juniorii” lui Vichente Popescu la un scor de forfait prin golurile înscrise în minutele 27, 51 şi 86 de Bodîrlău, un fotbalist de 40 de ani! La gazde au jucat şi câţiva fotbalişti mai „tineri”. În urma acestui rezultat gazdele au urcat pe locul şase al clasamentului. Gazdele au evoluat din minutul 29 cu un jucător în minus, Vali Gavriliuc fiind eliminat după ce a primit în două rânduri cartonaşul galben.
Au evoluat următoarele garnituri:
Bucovina: Dumitriu – D. Tătar, Gh. Tătar, Vali Gavriliuc, Hunceac, Huţanu, M. Gavriliuc, Vasile Gavriliuc, Bodîrlău, Podariu, Nistor. Au mai intrat: Strufanga, Petrescu, Roşu şi Valentin Gavriliuc.
Avîntul: Bordianu – Tabarcea, A. Tcaciuc, Săvuţ, Brăescu, Seserman, Balint, Cobeli, A. Grosu, Ungureanu, Căşvănean. Au mai intrat Rotar, C. Tcaciuc, Avramuţoaie şi Balan.
Bun arbitrajul humoreanului Vasile Păduraru.
S-a tras la sorţi programul sferturilor
Luni, 1 octombrie 2007, la sediul AJF Suceava s-a întrunit Biroul de urgenţă al AJF-ului la care au participat preşedintele Aurel Daicu, vicele Constantin Gheghi şi trezorierul Anton Buruiană. Au fost stabilite echipele calificate în Cupa României şi programul meciurilor din sferturile de finală a fazei judeţene.
La tragerea la sorţi s-a avut în vedere ca echipele de categorie inferioară şi cele mai slab clasate în Liga a IV-a să joace pe teren propriu. Iată programul meciurilor:
Avântul Volovăţ – Cetatea II Suceava Arbore
Inter Capu Câmpului – Juventus II Fălticeni
Bradul Vama – Florconstruct Pătrăuţi
Zimbrul Siret – Bradul Putna
Jocurile se vor disputa miercuri, 17 octombrie 2007, orele 16. Baremurile de arbitraj vor fi stabilite la nivelul Ligii a IV-a.
Fotbal, Liga a IV-a - Cetatea II face scorul etapei şi urcă pe primul loc
Ieri s-au disputat meciurile etapei a VIII-a din cadrul Ligii a IV-a. Juventus II şi-a confirmat statutul de favorită în partida de la Liteni, unde s-a impus la o diferenţă de două goluri. În derbiul etapei, Rapid CFR a câştigat la limită partida de pe teren propriu în faţa formaţiei CS Gura Humorului, 1-0, şi feroviarii îi egalează pe humoreni la numărul de puncte. Cetatea II a realizat scorul etapei, 5-2 cu Bradul Putna. În urma acestui rezultat formaţia satelit urcă pe primul loc al clasamentului cu 21 de puncte. La Siret, Zimbrul a pierdut în faţa celor de la Dorna Vatra Dornei, 1-3, iar Bucovina Bădeuţi a câştigat detaşat, 3-0, în confruntarea cu Avântul Todireşti. Iată rezultatele complete ale etapei:
Viitorul Liteni – CS Juventus II Fălticeni 0 – 2
Minerul Iacobeni Ciocăneşti – Foresta Moldoviţa 1 – 0
Rapid CFR Suceava – CS Gura Humorului 1 – 0
Unirea Boroaia – Florconstruct Pătrăuţi 3 – 3
Cetatea II Suceava Arbore – Bradul Putna 5 – 2
Flacăra Roşie Udeşti – CSM Bucovina Rădăuţi 0 – 3
Zimbrul Siret – CSM Dorna Vatra Dornei 1 – 3
Bucovina Bădeuţi – Avântul Todireşti 3 – 0
1. Cetatea II Sv-Arbore 8 7 0 1 24-8 21p
2. CS Gura Humorului 8 6 0 2 20-5 18p
3. Dorna Vatra Dornei 8 6 0 2 27-13 18p
4. Rapid CFR Suceava 8 6 0 2 23-11 18p
5. Juventus II Fălticeni 8 5 2 1 17-4 17p
6. Bucovina Bădeuţi 8 4 0 4 8-13 12p
7. CSM Bucovina Rădăuţi 8 4 0 4 12-18 12p
8. Florconstruct Pătrăuţi 8 3 2 4 17-13 11p
9. Bradul Putna 8 3 2 4 13-12 11p
10. Unirea Boroaia 8 3 2 4 17-19 11p
11. Minerul Iac. Ciocăneşti 8 3 1 4 14-23 10p
12. Zimbrul Siret 8 3 0 5 22-18 9p
13. Foresta Moldoviţa 8 2 2 4 6-9 8p
14. Flacăra Roşie Udeşti 8 2 0 6 8-26 6p
15. Avântul Todireşti 8 1 1 6 16-21 4p
16. CSO Viitorul Liteni 8 0 0 8 4-29 0p
Ambro închide maşina de hârtie kraft pe o perioadă nedeterminată
Conducerea combinatului de celuloză şi hârtie „Ambro” a decis să suspende pentru o perioadă nedeterminată activitatea de fabricare a hârtiei kraft, generatoare de poluare. Şeful interimar al Gărzii Judeţene de Mediu, Constantin Harasim, a declarat că hotărârea a fost luată după ce instituţia de mediu a solicitat „Ambro” să efectueze investiţiile necesare pentru diminuarea nivelului emisiilor de metilmercaptan, mai devreme de data de 31 iunie 2008, aşa cum este prevăzut în planul de conformare. El a spus că în cazul în care Consiliul de Administraţie al fabricii va decide reluarea activităţii kraft, pornirea instalaţiilor de fabricare a celulozei se va face numai după luarea de măsuri pentru reducerea emisiilor de gaze urât mirositoare.
Întreprinderea din lunca Sucevei a fost amendată de mai multe ori, pentru depăşirea limitelor maxim admise la metilmercaptan. Astfel, în luna august, peste o sută de cetăţeni din Burdujeni au sesizat faptul că mirosurile neplăcute degajate de „Ambro” le creează disconfort şi chiar probleme de sănătate.
Clădiri ale unor instituţii de cultură rădăuţene intră în program de reabilitare
Biblioteca „Tudor Flondor” şi Galeria de Artă din Rădăuţi, au intrat de luni într-un program de reabilitare şi modernizare cu fonduri alocate de la bugetul local. Purtătorul de cuvânt al Primăriei Rădăuţi, Mirela Rusu, a declarat că pe clădirea bibliotecii urmează să fie reparat acoperişul, va fi înlocuită tâmplăria existentă cu tâmplărie termopan şi vor fi refăcute tencuielile. De asemenea, va fi refăcută instalaţia termică, vor fi înlocuite caloriferele şi va fi montată şi o centrală proprie pe gaz natural.
La Galeria de Artă din Rădăuţi va fi schimbată tâmplăria, pereţii vor fi placaţi cu gips carton şi se va înlocui tavanul fals. Totodată, vor fi executate lucrări de vopsitorie, mocheta va fi înlocuită cu pardoseală din gresie porţelanată antiderapantă, va fi refăcută instalaţia termică şi va fi montată o centrală termică proprie. Investiţiile, în sumă de peste 140.000 de lei, vor fi realizate de societatea „Mega Construct” SRL din Rădăuţi. Firma s-a angajat să finalizeze lucrările în termen de 60 de zile şi oferă o garanţie de bună execuţie de 24 de luni.
Noul preşedinte al Colegiului Medicilor Veterinari Suceava este Petrea Dulgheru
Şeful DSVSA Suceava, Petrea Dulgheru, este noul preşedinte al Colegiului Judeţean al Medicilor Veterinari Suceava, a anunţat această organizaţie profesională după expirarea perioadei de contestaţii a alegerilor care s-au desfăşurat săptămâna trecută. Potrivit unui comunicat, la functia de preşedinte au candidat dr. Vasile Câmpan, fostul preşedinte al CMV Suceava, care a obţinut 45 de voturi şi dr. Petrea Dulgheru care a obţinut un numar de 114 voturi din 159 valabil exprimate-fiind ales preşedinte. În Consiliul judeţean al CMV Suceava au fost aleşi medicii veterinari Dănuţ Botezan, Dorin Galan, Vasile Semeniuc, Radu Velisar, IoanJiha, Florin Boca, Felicia Cimpoeş, Dumitru Cojocaru, Ana Ursache, Gheorghe Iacoban, Vasile Semian, Octavian Cubleşan, Dragoş Brădăţan, Dan Lupu, iar membri supleanţi Ioan Corduneanu, Dănuţ Corneanu şi Constantin Cristea.
Vicepreşedinţi ai CMV Suceava au fost aleşi Vasile Semeniuc şi Gheorghe Iacoban, iar secretar al CMV Suceava a fost desemnat dr. Dan Lupu. În Comisia Judeţeană de Deontologie şi Litigii au fost aleşi Ioan Rusu –preşedinte, Dănuţ Botezan-vicepreşedinte, iar secretar comisie dr. Leon Postolache. “Împreună cu întreaga echipă vom încerca să ridicăm ştacheta din punct de vedere tehnic, profesional şi material la nivel european”, a spus Petre Dulgheru, noul preşedinte al CMV Suceava.
S-a deschis anul universitar 2007-2008
Preşedintele Traian Băsescu a deschis anul universitar la Universitatea Alexandru Ioan Cuza din Iaşi în timp ce premierul Călin Popescu Tăriceanu şi ministrul Educaţiei, Cristian Adomniţei, au preferat universităţile tehnice, din Bucureşti şi respectiv Iaşi. Preşedintele Traian Băsescu a criticat, luni, la Universitatea Alexandru Ioan Cuza din Iaşi sistemul de învăţământ superior din România, despre care a spus că în mare parte este corupt. „Din nefericire, şcoala românească suferă din pricina lipsei de verticalitate, solidaritate şi corectitudine. Plagiatul practicat de profesori şi de studenţi, cumpărarea diplomelor de licenţă, mita pentru promovarea examenelor sunt practici care caracterizează, din nefericire, o parte din învăţământul universitar românesc”, a spus Băsescu.
El le-a cerut universităţilor să se transforme într-un vector de promovare a valorilor sociale şi le-a cerut profesorilor să pregătească studenţii astfel încât după finalizarea studiilor să nu fie nevoiţi să plece la muncă în străinătate. Premierul Călin Popescu Tăriceanu a participat la deschiderea anului universitar la Universitatea Politehnică din Bucureşti unde i-a asigurat pe studenţi că începând cu 2005, Guvernul a alocat din ce în ce mai mulţi bani educaţiei. Ministrul Educaţiei, Cristian Adomniţei, a deschis anul universitar la Iaşi, la Universitatea Tehnică „Gheorghe Asachi” şi a vizitat campusul universitar „Tudor Vladimirescu”.
Tinerii şi munca în seminar la „Samoil Isopescu”
Colegiul Tehnic „Samuil Isopescu” Suceava găzduieşte în această săptămână profesori şi elevi din Polonia, Cehia, Franţa, Italia şi Germania, care, împreună cu colegiul menţionat, sunt parteneri în cadrul Proiectului Comenius 1 „Tinerii şi munca într-o Europă în transformare”. Ieri, în cadrul festiv din aula colegiului, în prezenţa reprezentanţilor IŞJ şi a conducerii şcolii, au avut loc primirea oficială a invitaţilor şi deschiderea activităţilor care se vor desfăşura până pe 5 octombrie.
„Proiectul Comenius 1 este un proiect de parteneriat între şcoli, care oferă profesorilor şi elevilor posibilitatea de a se cunoaşte şi colabora, de a-şi cunoaşte culturile şi de a comunica în limbi străine. Şapte şcoli participă la acest proiect, care a început în 2005 şi se va încheia în 2008. Pentru această săptămână ne propunem un program divers, care va cuprinde activităţi din cadrul proiectului dar şi activităţi turistice, în cadrul cărora veţi face cunoştinţă cu frumuseţile Bucovinei, cu monumente istorice aflate pe lista Unesco. Suntem convinşi că această săptămână va oferi o excelentă oportunitate de cunoaştere reciprocă, de formare a unor prietenii şi relaţii durabile între parteneri, elevi şi profesori. Urez succes tuturor”, a declarat la deschidere directoarea şcolii gazdă, prof. Michaella Melinte.
Prima victorie din acest campionat
Echipa locală de volei, CSM U LPS Suceava a reuşit primele puncte din acest campionat, după o victorie pe teren propriu în faţa celor de la CSŞ Constam Metal Buzău. După un meci spectaculos, elevii antrenorului Victor Pancu s-au impus în final cu scorul de 3 – 1, după ce au câştigat primul şi al treilea set la 24, al patrulea la 20 şi au pierdut al doilea la 21. Încurajaţi de aproximativ 100 de spectatori, sucevenii s-au dăruit pe tot parcursul meciului şi au câştigat în faţa unei echipe bine pregătite, ce avea în componenţă şi jucători de la echipa din primul eşalon. În următoare etapă a Diviziei A 2, jucătorii echipei locale vor avea o deplasare destul de dificilă, la Ştiinţa Bacău, echipă ce a obţinut maxim de puncte în cele două etape disputate până în prezent.
Echilibru la vârf în ambele serii
Pornite ca favorite în lupta pentru promovare, cele mai multe dintre echipele care fac parte din Seria I s-au pierdut în pluton, cu o singură excepţie, FC Braşov, formaţie care se menţine pe primul loc chiar dacă are un joc mai puţin. Nici în Seria a II-a lucrurile nu stau diferit, iar pentru a afla formaţiile care vor juca anul viitor în primul eşalon vom fi nevoiţi să aşteptăm probabil până la sfârşitul campionatului.
Rezultate înregistrate în partidele disputate în etapa a VII-a a Ligii a II-a:
FC Săcele - Prefab Modelu 1-1
Delta Tulcea - Dinamo II Bucureşti 2-5
CSM Focşani - CS Otopeni 2-2
Concordia Chiajna - Dunărea Galaţi 1-0
Inter Gaz Bucureşti - FC Botoşani 2-0
Forex Braşov - Sportul Studenţesc 1-0
Progresul Bucureşti - FCM Câmpina 1-0
Dunărea Giurgiu - Petrolul Ploieşti 1-1
FCM Bacău - FC Braşov, luni, la ora 18.30.
Clasament: 1. FC Braşov - 16 puncte (6 jocuri), 2. Concordia Chiajna - 15 p, 3. Dunărea Giurgiu - 15 p ... 10. Progresul * - 9 p (6 jocuri) ... 14 FCM Câmpina 7 p, 15. Dinamo II - 5 p, 16. FC Săcele - 4 p, 17. Dunărea Galaţi - 4 p, 18. CSM Focşani - 2 p.
* Formaţia Progresul Bucureşti este penalizată cu un punct, după ce în sezonul 2006/2007 a acumulat doar 24 de puncte în Liga I, baremul minim fiind de 25 de puncte.
FC Argeş - Corvinul Hunedoara 5-0
IS Câmpia Turzii - Minerul Lupeni 1-0
Gaz Metan Mediaş - FC Bihor 2-0
Liberty Oradea - Arieşul Turda 1-0
Mureşul Deva - FC Târgovişte 3-2
CFR Timişoara - FC Caracal 2-1
CSM Râmnicu Vâlcea - Poli Ştiinţa II Timişoara 2-0
FCM Reşiţa - Jiul Petroşani 0-0
Drobeta Turnu Severin - Unirea Alba Iulia 3-2
1. CSM Râmnicu Vâlcea - 16 puncte, 2. FC Argeş * - 14 p (golaveraj 15-4), 3. Mureşul Deva - 14 p (golaveraj 16-8) ... 14. Arieşul Turda - 8 p, 15. Corvinul Hunedoara - 7 p, 16. FC Târgovişte - 6 p, 17. Poli II Timişoara - 4 p, 18. FC Caracal - 2 p.
* Formaţia FC Argeş este penalizată cu un punct, după ce în sezonul 2006/2007 a acumulat doar 24 de puncte în Liga I, baremul minim fiind de 25 de puncte.
Box de calitate în înfruntarea dintre România şi Ucraina
Sâmbătă, sala de atletism a CSM Suceava a fost gazda unei gale internaţionale de box la care au fost prezenţi în ring pugilişti din Ucraina şi România. Competiţia face parte dintr-un program din cadrul parteneriatul semnat între cele două ţări pe linie sportivă în luna mai a acestui an. Concursul a fost deschis de la cea mai mică categorie din concurs, 40 de kilograme, unde ieşeanul Marin Tudor s-a impus clar, în faţa sportivului de la CSM Florconstruct Suceava, Cătălin Mercheş. Au urmat trei partide între elevii antrenorului sucevean Doru Iftime, câştigate de Daniel Gogan, la 57 de kilograme, Marin Bujoreanu, la 60 de kilograme şi Marius Goian, la 75 de kilograme. Până la disputa dintre ucrainenii din Doneţk şi boxerii lotului naţional al României, Constantin Paraschiv din Bucureşti a câştigat la puncte în faţa lui Benone Marcu din Iaşi, acesta fiind şi ultimul meci între români. Seria celor şase meciuri între români şi ucraineni a fost deschisă de categoria 51 de kilograme, unde Arten Dolokan nu a avut probleme cu hunedoreanul Iulius Pozco. Pe măsură ce creşteau kilogramele la categorie, lupta din ring a devenit mult mai spectaculoasă, invitaţii din Ucraina descurcându-se onorabil în faţa pugiliştilor lui Relu Auraş. Cu toate acestea, românii au câştigat următoarele trei partide, cea mai categorică victorie fiind cea a campionului naţional la categoria 75 de kilograme, Roland Gavril, care a punctat prin lovituri curate şi în acelaşi timp spectaculoase. În penultimul meci, campionul categoriei 81 de kilograme, băcăuanul Constantin Bejenariu şi-a dovedit încă o dată valoarea, după victoria în faţa ucrainenului Rasul Minzocov. Cel mai aşteptat meci al galei l-a adus în ring pe singurul sucevean din această înfruntare, Nicolae Berariu, care a întâlnit un ucrainean experimentat, ce avea la activ mai multe meciuri internaţionale. Încurajat de publicul spectator, Berariu a făcut faţă cu brio timp de trei reprize, dar a cedat în cea de departajare. “Mă bucur că am reuşit să aducem la Suceava pugilişti experimentaţi ce au oferit un spectacol de calitate iubitorilor acestui sport din Suceava. Gala fost una reuşită, de aceeaşi părere fiind şi ucrainenii, dar şi Relu Auraş, care avea nevoie pentru elevii săi de un test cu sportivi pe care nu i-a mai întâlnit, înaintea mondialelor din SUA”, a declarat directorul DSJ Suceava, Mihai Androhocvici. El a mai precizat că în urma acestui concurs, oficialii ucraineni au lansat o invitaţie părţii române, în luna februarie, când vor organiza o gală asemănătoare la Doneţk.
Rapid a schimbat liderul
Derbyul etapei a VIII-a s-a disputat pe stadionul Iţcani. Rapid Suceava şi CS Gura Humorului au oferit un spectacol agreabil, gustat din plin de cei circa 500 de spectatori prezenţi în tribune. La capătul unui meci echilibrat, ceferiştii s-au impus prin golul marcat de Burlacu, cu un sfert de oră înainte de final. De acest rezultat a profitat Cetatea II, care în urma victoriei din întâlnirea cu Bradul Putna a urcat pe primul loc în clasament. Alte două protagoniste, Dorna Vatra Dornei şi Juventus II, au avut şi ele parte de o duminică favorabilă, după ce au reuşit să se întoarcă cu toate cele trei puncte din deplasare. Un rezultat bun a obţinut Bucovina Rădăuţi, care a avut parte de un salt în clasament în urma victoriei de la Udeşti. Cele 3 goluri ale oaspeţilor au fost marcate de Surdu, Grosu şi Şorodoc.
Iată care sunt rezultatele complete ale etapei cu numărul VIII:
Viitorul Liteni – Juventus II Fălticeni 0-2
Minerul Iacobeni-Ciocăneşti – Foresta Moldoviţa 1-0
Rapid Suceava – CS Gura Humorului 1-0
Unirea Boroaia – Florconstruct Pătrăuţi 3-3
Cetatea II Suceava-Arbore – Bradul Putna 5-2
Flacăra Roşie Udeşti – Bucovina Rădăuţi 0-3
Zimbrul Siret – Dorna Vatra Dornei 1-3
Bucovina Bădeuţi – Avântul Todireşti 3-0
Clasament neomologat:
1. Cetatea II Sv-Arbore 8 7 0 1 24-8 21
2. CS Gura Humorului 8 6 0 2 20-5 18
3. Dorna Vatra Dornei 8 6 0 2 27-13 18
4. Rapid Suceava 8 6 0 2 23-11 18
5. Juventus II Fălticeni 8 5 2 1 17-4 17
6. Bucovina Rădăuţi 8 4 0 4 12-18 12
7. Bucovina Bădeuţi 8 4 0 4 5-16 12
8. Florconstruct Pătrăuţi 8 3 2 3 14-10 11
9. Bradul Putna 8 3 2 3 13-12 11
10. Unirea Boroaia 8 3 2 3 17-19 11
11. Minerul Iacobeni 8 3 1 4 14-23 10
12. Zimbrul Siret 8 3 0 5 22-18 9
13. Flacăra Roşie Udeşti 8 2 0 6 9-25 6
14. Foresta Moldoviţa 8 1 2 5 3-11 5
15. Avântul Todireşti 8 1 1 6 12-25 4
16. Viitorul Liteni 8 1 0 7 6-26 3
Sucevenii au pierdut fără drept de apel la Constanţa
În a doua etapă a Diviziei Naţionale, echipa locală de rugby, CSM Bucovina Suceava a înregistrat prima înfrângere din acest campionat, pe terenul Farului din Constanţa, scor final 54 – 10. Elevii lui Constantin Vlad au primit eseu chiar în primul minut, după un placaj ratat în apărare. Lipsa concentrării, greşelile tehnice şi placajele ratate, dar şi jocul foarte bun al constănţenilor au făcut ca la pauză, gazdele să aibă 33 de puncte marcate, faţă de nici unul de parte sucevenilor, care au jucat şi în inferioritate după eliminările temporare ale lui Bursuc şi Pascari. În partea a doua, jocul s-a mai echilibrat puţin, CSM Bucovina reuşind să înscrie un eseu prin Nichiforiuc, transformat de Conache, care şi-a mai trecut în cont şi o lovitură de pedeapsă. „Lipsa pregătirii fizice s-a văzut foarte bine în acest meci. Am primit foarte multe eseuri pe greşelile din apărare, acolo unde am ratat placaje în situaţii limită. Din păcate, lipsa cantonamentului îşi spune cuvântul acum, dar sper ca pe parcurs să recuperăm carenţele din pregătirea fizică”, a declarat după meci, antrenorul sucevean, Constantin Vlad. În această deplasare din lotul formaţiei CSM Bucovina au lipsit trei jucători, Lupei, Flutur şi Ignea, toţi cu probleme medicale sau accidentări. Sâmbătă, echipa locală nu va juca şi asta deoarece partide de pe teren propriu cu Steaua Bucureşti a fost amânată pentru data de 17 octombrie.
Aur pentru Silviu Casandra la 50 de kilometri marş
Clubul Sportiv Municipal Suceava a dominat ediţia din acest a Campionatelor Naţionale de 50 kilometri marş de la Sibiu, atleţii Silviu Casandra şi Dragoş Neacşu reuşind să-şi adjudece aurul şi bronzul la seniori. După o cursă terminată după 4 ore, 18 minute şi trei secunde, suceveanul Silviu Casandra a reuşit al treilea titlu de campion naţional în acest an, după cele de la 10 şi 20 de kilometri marş. În acelaşi concurs, colegul său de la CSM Suceava, Dragoş Neacşu, antrenat de Radu Mihalescu, a mărit numărul de medalii pentru clubul sucevean, după ce a câştigat bronzul la seniori şi aurul la Tineret. „A fost o cursă destul de grea şi asta din cauza traseului cu multe diferenţe de nivel, lucru destul de neobişnuit în această probă. Am plecat tare de la început şi am terminat la o diferenţă de aproape 11 minute de al doilea clasat, un sportiv de la Steaua Bucureşti”, a declarat după concurs, mărşăluitorul Silviu Casandra. După această competiţie, Silviu, alături de soţia sa, atleta Cristina Casandra vor intra într-o perioadă de 15 zile de refacere la Olăneşti.
Sucevenii continuă marşul spre liga secundă
Spre deosebire de precedentele întâlniri, meciul cu Laminorul Roman nu a mai reprezentat un galop de sănătate pentru fotbaliştii pregătiţi de Marian Pană. Apărarea supraaglomerată a oaspeţilor i-a incomodat vizibil pe jucătorii suceveni, care au găsit destul de rar culoare de pătrundere spre poarta lui Zebreniuc. De altfel, lucru confirmat şi de antrenorul secund al Laminorului, Iosif Susanu, romaşcanii au venit pe Areni cu intenţia de a pierde cât mai onorabil. „Cetatea este cea mai puternică echipă din serie, aşa că am preferat să stăm la cutie, pentru a nu avea parte de ce au păţit Leonard Paşcani sau Willy Bacău”, a declarat fostul echipier al Bucovinei Suceava. La rândul său, Marian Pană a precizat că Laminorul a fost cel mai dificil adversar cu care s-a confruntat Cetatea în cele şapte etape disputate până acum. „Am întâlnit o echipă organizată, bine aşezată în teren, care nu ne-a lăsat să ne facem jocul nostru obişnuit. Chiar şi aşa, diferenţa de tabela de marcaj putea fi mult mai mare dacă reuşeam să punctăm încă din prima repriză, la una din cele 3-4 mari ocazii de gol pe care ni le-am creat. Ştiam că o să apară şi asemenea momente, însă important este că am reuşit să cucerim toate cele trei puncte puse în joc”, a adăugat tehnicianul sucevean.
Astăzi, de la ora 15.00, se va disputa şi ultimul meci al rundei a VII-a, dintre FCM II Bacău şi Rarăul Câmpulung Moldovenesc. Partida s-a amânat la solicitarea grupării băcăuane, care la mijlocul săptămânii trecute a întâlnit formaţia Rapid Bucureşti, într-un meci contând pentru şaisprezecimile Cupei României.
▼ Oct 02 (20)
Afacere cu tigari cu canabis printre tinerii dintr...
Fotbal, Liga a IV-a - Homneac marchează o „dublă” ...
Fotbal, Liga a IV-a - Cetatea II face scorul etape...
Ambro închide maşina de hârtie kraft pe o perioadă...
Clădiri ale unor instituţii de cultură rădăuţene i...
Noul preşedinte al Colegiului Medicilor Veterinari...
Box de calitate în înfruntarea dintre România şi U...

References: CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM